b'\n_START_ARTICLE_\nKiller Queen\n_START_SECTION_\nIndspilning\n_START_PARAGRAPH_\nUdover at bruge sit flygel som s\xc3\xa6dvanligt, overdubbede Mercury sangen med en upright, for at give sangen en vaudeville-lyd. P\xc3\xa5 et tidspunkt er der to bass-guitarer, hvor en af dem laver et nedadg\xc3\xa5ende spor. I mods\xc3\xa6tning til andre sange fra de f\xc3\xb8rste to Queen-albummer, blev denne sang delvist indspillet udenfor England, i Rockfield Studios i Wales.\n_START_SECTION_\nLiveoptr\xc3\xa6den\n_START_PARAGRAPH_\nSangen blev spillet fra 1974-78 live, som en del af et medley. I 1974, blev sangen spillet efter "In the Lap of the Gods", og i 1975-76 blev sangen spillet efter "Bohemian Rhapsody". I 1977 blev sangen spillet som et medley, efterfulgt af "Good Old Fashioned Lover Boy", og i 1978 f\xc3\xb8r "Bicycle Race". I 1979 spillede bandet det meste af sangen, og efter guitarsoloen sluttede, blev \xc3\xa5bningen til "I\'m in Love with My Car" spillet. Sangen blev spillet i Montreal Forum, Quebec, Canada i november 1981, og er indspillet p\xc3\xa5 livealbummet, Queen Rock Montreal. I 1984 og 1985, under The Works Tour, blev den reintroduceret i et medley efter en afkortet version a "Somebody to Love".'